bavarian-nlp/barwiki-20250901 huggingface dataset:
Paul Jaeg

Jaeg Paul, eigentlich "Paul Gamsjäger", (* 1949 in Gosau) ia a östareichischa Künstla, Schriftschtöla und Komponist.
Lem und Wiakn.
Da Jaeg bschäftigt si mid Büdanda Kunst, Literatua und Komposition. Ea is Midglied vo da "Grazer Autorenversammlung" und vom "Kunstforum Salzkammergut", woa vom Hiabst 2008 bis Fruahjoa 2013 Kurator vom "Kunsthaus Deutschvilla" in Strobl am Woifgangsää und gheat seit 2009 zua Künstlagruppn "Sinnenbrand", de wos ausn Peter Assmann, Ferdinand Götz, Richard Wall und Paul Jaeg bschtäht. Künstlarischa Schwaapunkt hand Wake und Fuim nochn söwa entwickltn "aroqart-konzept".
Ausstellunga.
Vo 1991 bis 2011 woara bei 77 Ausstellunga in Östareich und Bayern vatretn (36 Oanzlausstellunga, 41 Ausstellunga gmoasam mit andan Künstlan und Künstlarinnen), zum Beispü im Stodmuseum Boud Ischl, Schiele Zentrum Krumau, Künstlerhaus Salzburg, Romanischer Keller Soizburg, Phantastische Bibliothek Wetzlar, Johannes Kepler Universität Linz. 1999 und 2011 hot a a Stipendium vom Laund Owaöstareich dahoidn.
Valega.
Da Jaeg is da Aussagewa vo da "aroqart-zeitschrift" und da Inhowa vm Arovell Valog.
Landwiatschoft

Landwiatschoft oda Agrarwiatschoft (dt.: Landwirtschaft oda Agrarwirtschaft, engl.: "agriculture") is de Kuitiviarung vo Viachan, Pflanzna und ondan Lebnsfoama zua Produktion vo Essn, Fasan, Biotreibstoff und Medizin. De wo de Landwiatschoft betreim, san Bauan oda Landwiat.
De Landwiatschoft is de ejdaste Wiatschoftsfoam vo da Menschheid. 9,6 % vo de Eadobafläch wean vo da Landwiatschoft gnuzt. Des is eppa a Driddl vo da Landfläch.
Da systematische Obau vo Pflanzna hod woahscheinli voa umara 12.000 Joar am End vo da leztn Eiszeid ogfangt. Eppa zua gleichn Zeid in Kina, Mesopotamien und Amerika.
Bis zua Industrie-Revolution (um anno 1800) hod de Meaheid vo da Menschheid in da Landwiatschoft gorbat. Da grässte Tei vo da Produktion woa za dea Zeid fia de Sejbstvasoagung.
De Landwiatschoft is Wiatschoftszweig vo om Gsomtsystem mid voa- und nochglogatn Sektorn.
A Person, de Landwiatschoft betreibt, bezeichnt ma ois Landwiat. Nem berufspraktischn Ausbuidunga bstehn on zoihreichn Universitetn und Fochhouchschuin eingne landwiatschoftliche Fochbereiche. Des duat gleahte und eafoaschte Foch Agrarwissnschoft bereitt sowoi af de Fiahrung vo landwiatschoftlichn Betriebn ois aa af Tätigkeitn in vawondtn Wiatschoftsbereichn voa und is a ingenieurwissnschoftlichs Foch.
Metoikunde

De Metoikunde oda as Hittnwesn (dt. "Metallurgie", "Hüttenwesen") is de Wissnschoft und Technik, de wo si mid Metoi und metoiischn Weakstoffn (sogn. Legiarunga) befosst.
Traditionej wead Metoi eihteit in Stoi (Metoi af da Basis vo Eisn, aa Schwoarzmetoi), Buntmetoi (NE-Metoi, Ned-Eisn-Metoi: Kupfer, Zink, Zinn usw.) und Edlmetoi (Goid, Suiba usw.).
Beischl (Speis)

A Beischl oda Beischal (dt. "Beuschel" bzw. "Lungenhaschee") is a Ragout aus Lunganfliagln ("Beischl"). Oft san aa no aundare Innarein dobei, vua oim es Heaz.
Es Beischal is a Spezialitet aus da Weana Kuchl, de wos owa aa im iwrign Östareich, in Bayern und Bähmen ("pajšl") recht bekaunt is. In Westöstareich wiad aa "Lüngal" gsogt und in Bayern Lungl.
Es wean de Innarein vau Schlochtviechan vawendd und vau Fiisch. Aum haifigstn is owa es Koibsbeischl.
Wias kocht wiad.
Es Beischl wiad gwoschn und in an gwiaztn Wuaznweaksud waachkocht. Nocha wiads aussagnumma und fein gschniddn. Daun mocht ma a Eibrenn, in de wos da Beischlsud gossn wiad. Daun kummt des Beischl saumt weidan Gwiazn wieda eine und wiad 30 Minutn laung kocht. Daun kummt a passiads oda fein gschniddans Gmias dozua und des gaunze wiad no a Viadlstund auf klaana Flamman kechlt. Maunchmoi wiads no mit an sauan Rahm vafeinat. Ois Beilog gibts oft Semmeknedl.
Sunstigs.
Beischl is aa a Synonym vau Lungan. A Beischltelefon is a Stethoskop. A Rauchabeischl is a Lungankraunkheit.
Radl

A Radl oda "Rod" (dt.: Rad, engl.: "wheel") is a kroasrunda Gegnstand, dea wo si um a Axn draan ko. Mid Radln in Vabindung mid Axn kina schwaare Sochan transportiad oda in Maschina Orbadn varichdt wean.
De Dafindung vom Radl wor in da Entwicklung vo da technischn Kuitua a Meilnstoa fia de Menschheid.
Vua da Dafindung vom Radl san de Lostn iwan Bodn zaad bzw. gschleift worn. A Weidaentwicklung fia so a Lostnschleifn is da Schliidn mid Kufn. Da Gleitwidastand is owa ban Schleifn, mid oda ohne Schliidn (af druckan Bodn), vui grässa ois wia da Roiwidastand vo an Radl. Da Schliidn is nua af Schnää effizienta. Da Materiai-Obrieb is ban Radl aa vui kloana ois wia ban Schleifn.
Wogn mid Radln, vo Zugviachan zogn, worn iba Joartausnd as Transportmiddl fia Lostn und Leitln af da ganzn Wejd.
Aa de Nutzung vo Radln in Maschina zua Ibadrogung vo Draamomentn (beispuisweis ois Schwungradl) is uaoid. Zeascht wors vua oim as Depfaradl (Depfascheibn). Spada san Wossaradln, Spinnradln, Seiradln, Kednradln usw. dazuakema.
Vuam Ofang vom Computerzeidoita hods praktisch koa Maschin ohne Radl gebn.
As boarische Woat Radl bzw. Rod kimmt vom lateinischn "rota", wo aa Radl hoasst. Es is deswegn aa mid "rotian" vawandt.
As Radl ois Symboi.
As Radl is aa za an wichtign Symboi vo da Menschheid worn. Beispuisweis ois uaoids Symboi vo da Sun, wei de scheinbor um de Eadn roit. Im Buddhismus is des Radl a Symboi zan Weg vo da Daleichtung (fia de Leah vom Buddha). Do draus is aa de Gebätsmui entstandn. Im Buddhismus is oba aa as Lebnsradl, a Symboi vom ewign Kroaslaff vom Lebn (foatlaffade Reinkarnation). Im Taoismus is as Radl as Symboi fias Zammawiakn von de Lebnskräft Yin und Yang. In da eiropäischn Mythologie is as Radl aa a Glicks- und Schicksoissymboi (as Symboi vo da remischn Geddin Fortuna) und stähd fia de Unberechnborkeid vo de Gedda und damid vom Schicksoi (vgl. Symboi fias Glicksspui, Roulette). In da indischn Mythologie is as Radl aa a Symboi vo de Enagiezentren im Keapa ("Chakra" = Radl af Sanskrit).
King George Insl

De King George Insl (amtli: King George Island, ) is mid 1150 km² Flächn de gresste Insl im Archipe vo de Sidlichn Shetlandinsln a da Antarktis. Da Archipe ligt zwischn am Sidlichn Ozean und da Bransfield-Stross. In Argentinien hoaßt de Insl nochm Nationalfeiadog, am 25. Mai, "Isla 25 de Mayo".
Chilenische Wachsglockn

De Chilenische Wachsglockn ("Lapageria rosea"), is de oazigste Pflanznoat vo da monotypischn Gattung "Lapageria" aus da Familie Philesiaceae, de wo zua Ordnung vo de Lilienoatign (Liliales) ghead. Se is d Nationalblume vo Chile und wiad dotn "Copihue" gnennd.
Mapuche

De Mapuche (friaras zam mid andane Vejka vo dera Gengad: Araukaner) hand a indigns Voik in Sidamerika und zwor in Chile und Argentinien.
De Mapuche (genau: de Pewenche und de Wilhiche) ham se - im Gengsotz za de andan indigena Väika - 300 Joar lang mid Afoig genga de spanische Kolonisation gweaht. Vo uma 1650 vis 1883 hams sogoa an oagna Stoot ghobt.
Bernardo O’Higgins

Da Bernardo O’Higgins Riquelme (* 20. August 1778 in Chillán, Chile; † 24. Oktober 1842 in Lima, Peru) is a Militär und a Unobhängigkeitskämpfa in Chile gwen. Vo 1817 bis 1823 isa da easchte "Director Supremo" vo Chile gwen.
Technologie

Unta Technologie (vom oidgriachisch τέχνη, "techne", "Kunst, Featigkeid, Handweak"; und λογία, "logia", "Wissnschoft") vastähd ma heint de Wissnschoft vo da Technik und de Owendung ois Featigkeidn, Methodn, Prozessn oda ois Technikn in Weakzeig, Maschina, Ologn und mehr.
De easchde Bedeitung wead im Boarischn aa "Technikkunde" und "Handweakskunde" gnennt. In da zwoatn Bedeitung is Technologie a Synonym vom Woat "Technik".
De umfossade Bedeitung vo Technologie im Boarischn is eascht seid de 1960 Joar untan Eihfluss vom Englischn entstandn, wo as englische Woat fia Technik ("technic") koa Roin spuit, sundan oiss unta Technologie ("technology") zammgfosst wead.
Biotechnologie

Biotechnology is jede technische Owendung, de wo biologische Systeme, lebendige Organismen oda Derivate davo zua Heastäiung oda Vaendarung vo Produktn oda fia Vafoarn nuzt (vgl. UN Convention on Biological Diversity, Art. 2)..
Biotechnologische Vafoarn gibts scho seid Joartausadn, wia z. B. de Heastäiung vo Wei und Bia mis Hefn und de Weidavaorbatung vo Milli mid da Huif vo Mikroorganismen oda Enzym. Seid da Middn vom 20. Joarhundad wean imma meahra aa genetische bzw. gentechnische Kenntniss und Methodn vawendt. Af de Weis san neie Heilmiddl, neie Pflanznasoatn, neie Diagnosemethodn, Biosensorn und neie Grundkemikalien fia de kemische Industrie entstandn und de Biotechnologie is imma wichtiga worn.
Acker Bilk

Bernard Stanley Bilk, MBE (* 28. Jenna 1929 in Pensford, Somerset; † 2. Novemba 2014 in Bath, Somerset), aa bekaunnt untan Nauman Mr. Acker Bilk, woara britischer Tschääs-Glarinettnspüla.
Leem.
Dem Bilk sei Voda woara Prediga und sei Muada woara Orglspülarin, und wegn dem isa scho oisa Junga aufd Musik eigschossn gwesn. Zur Glarinettn isa beim Mülitea kumman: Wäula in seine Dienstzeid 1947 auf da Woch eibüslt is, haums eam drei Monat in Tschumpas gsteggt und wäu eam duatn fad woa, hoda si söba es Glarinettnspüün beibrocht. Noch seina Entlossung vom Mülitea wora zeascht Schmied, ea is owa boid aufd Musik kumman und ea is in da Middn vo de 1950a Joa a Mitglied von da "Ken Colyer Group" gwuan. 1958 hoda sei eigane Band grind, de "Paramount Jazz Band". Des Maaknzeichn woa sei Melone, sei Gaaßboat und de gschtraaftn Schilee von da gaunzn Band. Da Spitznauman "Acker" is a sidenglischa Dialektausdruck fiaran Freund oda Hawara.
Mid de Paramounts sans durch England obaraa durch Deitschlaund zogn, und 1960 haums in olle zwaa Lända mit da Instrumentalnumma "Summer Set" eahnan easchtn Tschaaz-Eafoig ghobt. Aa mid seina Version von "Petite fleur", a Liadln vom Sidney Bechet, haums aan großn Eafoig ghobt.
Sei ollagreßta Hit woa a Liadl, wos a uaschpringlich nach seina Tochta "Jenny" ghaaßm hod. Des is 1961 ois Eakennungsmelodie fir a Kinda-Fernsehserie gnumman wuan. Untan Titl von da Serie „Stranger on the Shore“ haumsas min "Leon Young String Chorale" neich aufgnumman und in dea Fossung isa Wöödhit wuan und aara Evergreen, wäu des is bis heit a beliebta Lamour-Hadscha. In de USA woa de Numma auf Ploz Ans und a Millionenseller. In Großbritannien hods Ploz 2 daglengt, dafia woas owa iwar aa Joa in de Tschaaz und is bis heit da Instrumental-Titl, dea wos am meistn vakauft wiad.
Wias in de Sechzga mit da Beat-Musi augaungan is, is de Tschääs-Musi oigemein a wengl inan Hintagrund kumman, und so is a uman Acker Bilk ruiga wuan. 1976 hoda in England mit seina Versiaunn vom Titl "Aria" no amoi an Top-Ten-Hit darennt. Ois berihmta Glarinettnspüla waora bis ins hoche Oita in da gauzn Wööd untawegs. 2001 haums eam min Order of the British Empire auszeichnet.
Am 10. Novemba 2011 isa zsamman mit sein emfois legendären Tschääs-Kollegn Chris Barber und in Kenny Ball in aana Abschiedsvoastölung im Berliner Tempodrom aufdredn. Aa 2012 woara min Chris Barber in Deitschland auf da Woiz.
Sei letzts Konzert hoda im August 2013 gem. Im November 2014, in aan Kranknhaus in da südwestenglischn Stood Bath, isa aun an Krebsleidn gstuam.
Ingenieurwesn

As Ingenieurwesn oda de Ingenieurwissnschoftn (engl. "engineering", dt. "Ingenieurwissenschaften", "Ingenieurwesen" oda "technische Wissenschoftn") san Wissnschoftn und Owendungstechnikn af natuawissnschoftlicha Basis, de wo si midn Dafindn, Entwickln, Konstruian, Baun, Wartn und Vabessan vo Struktuan, Maschiina, Systema, Weakzeig, Komponentn, Weakstoffn und Vafoarn befosst.
Ibasicht.
De klassischn Ingenieurwissnschoftn san as Bauingenieurwesn (inkl. Vamessungswesn), da Maschiinbau und de Elektrotechnik. Historisch recht wichti san aa da Beagbau, as Hittnwesn (Metoikunde) und as Markscheidewesn. De Architektua is a Vabindung vo Ingenieurwsen und Buidnda Kunst. Dazua keman Enagietechnik, Sichaheidstechnik, Haus- und Gebaidetechnik, as Kemieingenieurwesn, de Vafoarnstechnik, de Umwejdtechnik und de Feinweaktechnik.
As Wiatschoftsingenieurwesn kombiniad Wiatschoftswissnschoftn, Rechtswissnschoftn und und de oane oda andare Ingenieurwissnschoft za an interdisziplinärn Studium.
Umstriddn is, ob de Informatik bzw. as Software Engineering scho a Ingenieurwissnschoft is.
Mitsubishi Motors

Mitsubishi Motors Corporation (jap. , "Mitsubishi Jidōsha Kōgyō Kabushiki-gaisha") is a japanischa Autoproduzent mit Sitz in Tokio. De Firma kimmt ausm Mitsubishi-Konzean, dea wo scho 1870 vom Samurai Iwasaki Yatarō grindt worn is.
Mitsubishi Motors Corporation is 1970 a eignständige Firma innahoib vom Konzean worn. Es is da segstgrässte Autoproduzent vo Japan (2006). 2002 worns no viata.
Liliputbahn

De Liliputbahn im Weana Proda is a 3,9 km launge schmoispurige Parkeisenbahn auf an Rundkuas. Da Nauman von da klaan Bauh kummt ausm Roman "Lilliput" (auf deitsch: Gullivers Reisen) von Jonathan Swift, in dem wuziklaane Leit („Liliputaner“) auf ana Insl lem, de wos "Liliput" haaßt.
De Spuaweidn is 381 mm. Des vawoadagglte Moß is wegn dem, wäus a Umrechnung vo 15 Zoll is.
Maschiin

A Maschiin (dt.: Maschine, engl.: "machine"; ins Boarische vo , des wieda vo und des vo , "mechanē" „Weakzeig, Middl“) is a Weakzeig mid an enagetischn Otrieb.
Am Ofong is da Enagie- und Stofffluss im Voadagrund gstondn, heit wead da Informationsfluss imma wichtiga. Daduach is a Automatisiarung megli worn.
A Maschiin spoart Zeid und Kroft und orbat in da Regl genaua und feina ois wia da Mensch. Voa oim ba Wiedahoi- und Routineafgom, beispuisweis in da Serienfeatigung, san Maschiina a groußa Voatei.
Robota

A Robota (dt. "Roboter", engl. "robot" oda "bot") is a mechanischa oda virtuella kinstlicha Agent, wo autonom oda hoibautonom Afgobn daledigt. Ois mechanischa Agent is a a Maschiin, de wo duach a Computaprogramm gsteiat wead. Ois virtuella Agent is a sejm a Computaprogramm.
Im engan Sinn vasteht ma voa oim in da Oidogssproch unta Robota an Androidn bzw. Humanoidn, oiso a Maschiin, de a weng ausschaugt wia ra Mensch und si aa so vahoidn duad. Im weidan Sinn san aa olle programmiaborn Automatn, beispuisweis in da industriejn Produktion, oda Softwareprogramm, de wo Afgom automatisch oborbadn Robota.
Woatheakunft.
As Woat "Robota" kimmt ausn Tschechischn vo "robota", wo "Schuftn" bzw. "Zwangsorbad" bedeidt hod. Im heitign Sinn is as "robot" anno 1920 vom Josef Čapek, an Schriftsteja, fia a Theatastickl pregt worn.
Oartn vo Robota.
Es gibt recht vui Robotaowendunga, so dass a Gliedarung schwaa is.
Humanoide Robote.
Des san Robota, de wo a weng wia ra Mensch ausschaugn.
Industrierobota.
Des san Robota, de wo in Featigungsologn integriad san.
Spuizeigrobota.
Des san Robota, de wo zan Spuin gmocht worn san.
Militarische Robota.
Des san Robota, de wo zua Afklearung, zan Transport oda zan Kampf eihgsezt wean.
Medizin Robota.
Des san Robota, de wo fia Chirurgie, Pfleg und Diagnose in da Medizin eihgezt wean.
Service Robota.
Des san Robota, de wo Deanstleistunga fian Haushoid und driba ausse daledign: Mahrobota, Staubsaugrobota, Fenstareinigungsrobota, Auskunftsrobota und so weida.
Wejdraumrobota.
Des san Robota, de wo Sochan im Wejdraum dakundn.
Herzogstand

Da Herzogstand is a Berg in de Boarischn Voroipn und mid 1731 m übam Meeresspiagl nordwesdlich vom Woichnsä. Ea ghead zu Gebiet vo da  Gmoa Koche am Sää und buid mid seim Nochbarn am Heimgardn an Hächnzug, dea im Estergebirge vorglagert is und noch Nordn ins Boarische Oipnvorland obfoid.
Da Herzogstand war während da Würm-Kaltzeit a Nunatak, oiso a Berg, dem sei Gipfe ca.3 30 meda ausm Eisstrom nausrogt is. Da Kesselberg, dea an Oaschnitt zwischen Herzogstand und Jochberg war a Oipndoor, do is a Nebenarm vom Isar-Loisach-Gletscher gflossn, dea wiederum a Nebenarm vom Inn-Gletscher war. Da Isar-Loisach-Gletscher is in oana Häh vo ca. 1400 m üba NN durch an Kesselberg gflossn.
De Wittelsbacha hom im Joa 1857 undahoib vom heidign Herzogstandhaus a Jagdhaus baud. Da Kini Ludwig II. hod 1865 des sognannte Kinihaus erbaun lossn. De Herzogstandbahn, a Seilbahn de 1994 erneiad worn is füad zum Fahrenbergkopf auf 1627 m hoch. A bissl undahoib ligt des noch am Brand 1992 nei erbaude Herzogstandhaus auf 1575 m.
Da Herzogstand is oana vo de bekanndesdn Mingarer Hausberg und werd mid und ohne Seilbahnundastützung zu jeda Jahreszeid ofd beganga.
Sendeanlog aufm Gipfe.
Da Herzogstand werd scho seid 1920 funktechnisch gnutzt. Vo 1920 bis 1934 war am Herzogstand a Sendeantenne füa Längstwellen befestigt, de zua Funkstation am Herzogstand ghead hod. Heid bfind se 900 m südöstwärts vom Herzogstandgipfe am Fahrenberg auf 1627m da Senda Herzogstand.
Wanderweg.
Da kiazaste Zuastieg (AV-Weg 446) füad vom Südn ab da Talstation da Seilbahn im Ord Woichnsä zum Herzogstandhaus und weida zum Gipfe (2,5 Stund). Vom Osten füad dea sognannte Reitweg vo da Kesselberg-Passhöhe zum Herzogstandhaus (ebnfois mid 2,5 Stund ogem). A längara Weg und vui soidna begangana Weg is da Zugang zum Herzogstand vom Nordn, ab am Kochesä üba an Pionierweg. Dann is da Gipfe a no vom Wesdn üba den a bissl obgsetztn, aba guad gsichadn Grod vom Heimgarten (1790 m) zuagänglich; bei dea beliabdn Grodwanderung hod ma Aussichd auf an Koche- und Woichnsä, auf de Mingara Ebene und aufs Hochgebirg. Bei da Oreise mim Audo ko ma de Rundwandarung Woichnsää-Heimgardn-Herzogstand-Woichnsö geh, und öffentliche Verkehrsmittel bei Oistod nutzn.
De Übaschreidung Heimgardn-Herzogstand (mid am wesendlich längarn Zuastieg ab Eschenlohe durchs Judental) is a Teil vom Maximiliansweg und damid a vom Europäischen Fernwanderweg E4. Nochm Kesselberg füad dea Weg weida üban Jochberg zua Tutzinger Hüttn an da Benewand. A de Via Alpina foid auf den Etappen mim Maximiliansweg tsamm.
Silber-Trilogie

De Silber-Trilogie is a dreiteilige Romanreih vo da Autorin Kerstin Gier.
Silber - Das erste Buach der Träume.
Liv Silber, 16 Joa oid und ia Schwesda Mia, 13 Joa oid ziang moi wieda um, desmoi noch England. Aba ois se noch de Summaferien, de se bei iam Vadda in da Schweiz vabrochd hom am Londoner Flughofn okema, erfahren sie das es nix werd mid dem Landhaus in Oxford, wei des oogeblich in am katastrophalen Zuastand is. Drum schdoid eana ia Muadda Ann Mathews ian Freind voa, dea hächsd wahrscheinlich füa de Planänderung vaandwordlich is. Kurz drauf zieang de drei in a reich möbliierte Wohnung. Boi erfahren de Madl das ia Muadda mid iam Freind Ernest Spencer zamm in dem sei Villa ziang wui. Des gfoid dene go ned und a de 18-jahrign Zwuilline vom Ernest (Grayson und Florence) ned. Ollerdings miassn si olle damid abfindn und so ziang der drei mid am Kindamadl Lotti ei.
De Liv hod scho imma sehr lebendig dramd, oamoi draamd se vo via Buam de es wirklich gibt und a den Draam kena. De Buam genga auf de gleiche Schui wia sie und wissn auf oamoi Sachn iba sie, de wo de Liv nia weida vazoid dad. De Buam san ia Stiafbruada Grayson und dem seine Freind Henry Harper, Jasper Grant und Arthur Hamilton. Da Arthur is mid da Annabell Scott tsamm, des Madl wor a im Draam dabei.
Im Internet fiahd dann no a gwisse Secrecy an Blog in dem lauda vertrauliche Sachn nauskema.
Persona.
Liv Silber (16) is de Hauptperson vo da Gschicht, und mog Rätsl fuachtbar gern, drum wui sie a rausgriang wia de Buama des ois vo ia wissn.
Mia Silber (13) is de Schwesda vo da Liv und wui unbedingt Detektivin wean.
Ann Mathews is de Muada vo Liv und Mia. Sie ko nirgends lang bleim, sodass sie ungefähr jeds Joa umzieagd. Ois Professorin arbad sie in Oxford und schaugd a ned schlechd aus.
Lottie Wastlhuber is des Kindamadl vo Liv und Mia und kimmat se um de zwoa. Sie is a deitsche und woid eigendlich bloß a Joa ois Au-pair bei da Familie Silber arban is aba äds scho seid nein Joa do.
Ernest Spenser is da Freind vo Ann Mathews, vawidwed (sei Frau wor Numma 200 oda so vo da Britischn Throfoige), da Voda vo Grayson.
Grayson Spencer is 18 Joa oid, hod a Zwillingsschwesda de Florentine hoaßd, is hoibwaise und hod a Freindin de Emily Clark hoaßd.
Emily Clark is de Freindin vom Grayson Spencer, a Mustaschuimadl und a de Chefredakteurin vo da Schuikindazeidung.
Secrecy is de/a Autor/in vo am Tittletattlblog, indem de neiasdn Schuigerüchte aufdauchn, aba koana woas wer Secrecy is und sie/ea soibsd sogd bloß: I bin middn unda eich und kenn oll eire Geheimniss.
Schoigschwindigkeit

De Schoigschwindigkeit c [m/s] (dt. "Schallgeschwindigkeit", engl. "speed of sound"), des is de Gschwindigkeit mit dea si a Schoiwöön ausbroadt. De Ausbroatungsgschwindigkeit van Schoi hängt oh vo da Temperatua t, da Dichtn ρ und im Elastizitätsmodui E, in da Luft aa davau, wia feicht dass' is.
Zan Beispü, waun ma Luaft hernehma: Bei 0° is c = 331 m/s, bei 20° is c = 340 m/s. Gummi hod a Schoigschwindigkeit in m/s vo 40, Wossa vo 1450, Betaun vo 4000 und - last but not least - Stoi vo 5000.
Ohnehma

Ohnema (dt. "Abnehmen") is des Ohspeckn vo Keapagwicht. Des is a Vamindarung vo da Keapamossn [kg], hauptsächlich vo Fett, in geringan Moß aa Muskln, heabeigefiaht duach a varingate Energieaufnaum in J duach de Eanährung, sowia vo am stärkan Energievabrauch duach de Betreibung vo Spuat. Da Spuat bedingt duarch de hechare Belostung schädli fian Keapa u. v. a. fia de Knia is, san Profispuatla wia Schifoahra oda Fuaßbolla a neama so guad beinaund.
Foame.
Da Eafuig (bzw. Misseafuig) vom Ohnehman losst si mit da fuigendn Fuaml ausrechnan: 
formula_1
mit:
Gsetz.
Laut an Bundesgsetz van 20.3.1973 diafn seit 1.1.1978 de fuigendn Eiheitn fia Kroft und Gwicht neama verwendt wean: Pond p, Kilopond kp, Megapond Mp, Millipond mp und Zentner q.
Schoischnöön

Mechaunische Schwingungan, wiara da Schoi ane is, san Bewegungan vo Aitzaln um eahnare Ruahelogn. De Gschwindigkeit vo de schwingandn Aitzal is de Schoischnöön v [m/s]. Waun oa Aitzal schwingt, nimmt es es nexte mit. De Schwingungsvorgäng san zeitli vazegat, so kriagst a Schoiwöön (Longitudinalwöön - Schwingung in da Ausbroatungsrichtung oda Transversalwöön - Schwingung noamäu zua Ausbroatungsrichtung), de si mit da Schoigschwindigkeit c ausbroadt.
Wöönläng

De Wöönläng oda Wöönlängan λ [m] (dt. "Wellenlänge", engl. "wavelength") is da Ohstaund zwischn zwoa Punktn, de wos in da gleichn Phasn schwingan.
formula_1
mit:
Beim Schoi.
Beim Schoi is de Phasngschwindigkeit glei de Schoigschwindigkeit.
Da menschliche Heabereich dastreckt si eppa vo 30 - 0,03 m Wöönlängan vo da Schoiwöön.
Edlreis

Ein Edlreis (Pl.: "Edlreisa") is wia Edlaug (dt.: "Edelreis und Edelauge") a Begriff aus da Pflaunznzucht.
A Edlreis is a Stickl vo an Zweigal vo ana hochweatign Pflaunzn. A Edlaug is a Sondafoam davo, des is nua de Knospn.
Edlreis und Edlaug vawendt ma zua Vaedlung vo Plaunzn, in dem ma's auf a aundare Pflaunzn aufpfropft.
Frequenz

De Frequenz f is de Aunzoi vo Schwingungen pro Zeiteiheit. De Eiheit vo da Frequenz is Hertz. [f] = 1/s = Hz.
Beim Schoi.
Mia Menschn kennan Frequenzn vo 16 Hz bis 20000 Hz hean. Ois wos tiafa is, meak' ma ois Easchüttarungan (Infraschoi), ois wos hecha is, meak' ma goa ned (Ultraschoi).
Mia wean olle mitanaund imma öta. Des is amoi so, des kemma ned ändan. Mia wissn aa, dass ma mi'm Oita derrisch wean, des hoaßt, da obare Heabereich sinkt owe auf eppa 5000 Hz. Des is owa goa ned so schlimm wia sa si's auheat, wäu de woagnummane Tonhechn an logarithmischn Zsaummanhaung mid da Frequenz hod.
Schoidruck

Da Schoidruck oda Schoiwechsldruck, Fuamlzoachn "p" (dt. "Schalldruck" oda "Schallwechseldruck", engl. "sound pressure"), is in da Tontechnik und in da Akustik de wichtigste Schoifödgressn.
Wegn de Schwingungan, de vo an Schoierrega ausgengan, entstengan Druckschwankungan (Druckwöön). Waun de Druckwöön zan Beispü auf unsa Trommlfö auftreffn, faungt des söwa aa zan Schwingan au.
De Einheit fian Schoidruck is Pascal. [p] = Pa.
Waunst a guads Ghea hosd, kaunsd an Schoidruck vo 2 · 10−5 Pa bei f = 4000 Hz grod no hean. Ois wos iwa 2 · 10 Pa is, duad in de Oahn weh.